**MUNICIPIUL SATU MARE**

**Direcția Patrimoniu**

**Serviciul Patrimoniu, Concesionări, Închirieri**

**Nr. 63606/08.11.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu prin Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**la proiectul privind însușirea documentației tehnice de actualizare a datelor cadastrale pentru imobilul teren identificat prin CF nr. 163147 Satu Mare, situat în Municipiul Satu Mare, Str. Lazarului nr.63**

Prin adresa înregistrată la Primăria Municipiului Satu Mare sub nr. 62917/05.11.2024, Dna Tonica Aurelia solicită aprobarea documentației de actualizare a datelor cadastrale a imobilului teren înscris în CF 163147 Satu Mare sub nr. top 12851/16 și diminuarea suprafeței acestuia de la 1337 mp la 1164 mp.

În urma analizări extrasului de carte de funciară nr. 163147 Satu Mare, imobilul teren mai sus identificat are o suprafață de 1337 mp, proprietatea Statului Român fiind în cotă de 1237/1337 părți.

Conform planului de amplasament și delimitare a imobilului întocmit de persoană fizică autorizată A.N.C.P.I - ing. Farcas Sebastian Macedon, rezultă că suprafața de teren înscrisă în cartea funciară, respectiv suprafața de 1337 mp este diferită față de suprafața măsurată în realitate respectiv 1164 mp, motiv pentru care se impune actualizarea datelor de carte funciară și însușirea suprafeței din măsurători.

Diferența de teren se datorează erorilor de calcul a ariei suprafeței, deoarece aceasta este una neregulată și a instrumentelor de măsurat empirice, de la acea vreme.

Având în vedere cele prezentate mai sus, pentru ca suprafața din acte să fie aceeași cu suprafața reală măsurată, se impune însușirea documentației și aprobarea diminuării suprafeței terenului de la 1337 mp, suprafața din acte, la 1164 mp, suprafață rezultată din măsurători.

Față de cele expuse mai sus, raportat și prevederile art. 129 alin.(2) lit. c) din O.U.G nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, constatând respectarea prevederilor art. 23 lit. b), art. 95 art. 105 și art. 110 din Anexa nr. 1 la la Ordinul nr. 700 din 9 iulie 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară cu modificările și completările ulterioare, potrivit cărora ”… *Documentaţia cadastrală de actualizare informaţii tehnice este documentaţia prin care se realizează actualizarea oricăror informaţii textuale şi grafice ale imobilului înscris în sistemul integrat de cadastru şi carte funciară şi poate fi realizată prin una sau mai multe operaţiuni de: înscriere/radiere construcţii, modificare limită de imobil, modificare suprafaţă, actualizare categorii de folosinţă/destinaţii, repoziţionare, descrierea dezmembrămintelor dreptului de proprietate pentru o parte din imobil şi actualizarea oricăror informaţii tehnice cu privire la imobil. Prin cererea de actualizare informaţii tehnice pot fi efectuate simultan toate operaţiunile enumerate anterior.* ***Pentru imobilele a căror suprafaţă rezultată din măsurători este mai mică decât suprafaţa înscrisă în cartea funciară, modificarea suprafeţei se realizează în baza documentaţiei cadastrale şi a declaraţiei autentice a proprietarului cu privire la acordul de diminuare a suprafeţei….”,***

Înaintăm Consiliului Local la Municipiului Satu Mare prezentul proiect de hotărâre cu propunere spre aprobare.

**Director executiv**

Ghiarfaș Adelin Cristian

**Șef serviciu Consilier**

Faur Mihaela Văscan Adrian

Red/Tehn

Munich Diana/2 ex